L'Ajuntament de Sagunt exposa el seu projecte d'educació viària a estudiants universitaris
22 de novembre 2019

### ![](/media/epbfya5q/40-educacionvial_c.jpg)  

  

L'Escola Municipal d'Educació Viària de l'Ajuntament de Sagunt ha participat amb una ponència en les 1es Jornades de Mobilitat Sostenible, Saludable i Segura que s'han celebrat en la facultat de Magisteri de la Universitat de València. El coordinador de l'escola ha participat com a ponent per a explicar el projecte ‘Aprenent sobre rodes’ que desenvolupa l'escola d'Educació Viària amb els centres escolars del municipi, i mostrar les diferents opcions, elements de treball, recursos i dinàmiques.

 Estes jornades, celebrades el 20 de novembre, s'enquadren dins de les activitats complementàries oferides del grau de Mestre en Educació Primària de la Facultat de Magisteri de la Universitat de València. Van dirigides, concretament, a un grup de 50 alumnes de l'especialitat d'Educació Física, ja que habitualment solen ser els enllaços i promotors de les activitats de mobilitat i educació viària en els centres escolars.

 L'Escola Municipal d'Educació Viària du a terme diferents activitats amb els centres escolars d'educació especial, infantil, primària, secundària i batxillerat. A més, també organitza una jornada de portes obertes i un concurs en el qual l'alumnat pot presentar dibuixos, curtmetratges, còmics, maquetes, cançons, etc.

 Esta iniciativa ha sorgit com a conseqüència del desenvolupament de la proposta de la línia d'acció de formació del professorat, en este cas dels alumnes de la facultat de Magisteri, a favor de la mobilitat dins del grup de treball en l'àmbit escolar de la Comissió Provincial d'Educació Viària. Este grup està compost per la Direcció General de Trànsit del Ministeri de l'Interior, la Conselleria d'Educació, Cultura i Esports, la facultat de Magisteri de la Universitat de València i la Federació Valenciana de Municipis i Províncies, entre d’altres. Quant a ponències, també han participat els ajuntaments de València, Xàbia i la Vall d'Uixó i l'IES de Massanassa i el CEIP Sara Fernández de València.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-exposa-el-seu-projecte-d-educacio-viaria-a-estudiants-universitaris/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-exposa-el-seu-projecte-d-educacio-viaria-a-estudiants-universitaris/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-exposa-el-seu-projecte-d-educacio-viaria-a-estudiants-universitaris/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-exposa-el-seu-projecte-d-educacio-viaria-a-estudiants-universitaris/)